OpenLLM-France/wikimedia huggingface dataset:
# Cosmocampus balli

Cosmocampus balli és una espècie de peix de la família dels singnàtids i de l'ordre dels singnatiformes.

## Morfologia

* Els mascles poden assolir 12 cm de longitud total.

## Reproducció

És ovovivípar i el mascle transporta els ous en una bossa ventral, la qual es troba a sota de la cua.

## Hàbitat

És un peix marí de clima tropical i associat als esculls de corall.

## Distribució geogràfica

Es troba a les Hawaii.

## Referències

* 1 2 3 FishBase (anglès)
* ↑ Tinker, S.W., 1978. Fishes of Hawaii, a handbook of the marine fishes of Hawaii and the Central Pacific Ocean. Hawaiian Service Inc., Honolulu. 568 p.
* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* ↑ Dawson, C.E., 1985. Indo-Pacific pipefishes (Red Sea to the Americas). The Gulf Coast Research Laboratory Ocean Springs, Mississipi, Estats Units.
* ↑ Mundy, B.C., 2005. Checklist of the fishes of the Hawaiian Archipelago. Bishop Museum Bulletins in Zoology. Bishop Mus. Bull. Zool. (6):1-704.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lourie, S. A., Amanda C.J. Vincent i Heather J. Hall: Seahorses: An Identification Guide to the World's Species and their Conservation. Dorling Print Limited, Dorling House: Londres, Gran Bretanya: Project Seahorse, 1999.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Darya Kheri

Darya Kheri (o Daria Kheri) fou un estat tributari protegit del tipus thakurat garantit a l'agència de Bhopal a l'Índia. La superfície era de 15,5 km². El thakur rebia una petita subvenció dels sobirans de Gwalior, Dewas i Bhopal en el lloc de certs drets del thakur sobre algunes terres; dos pobles els posseïa a Shujawalpur sota garantia del govern britànic i per ells pagava una renda a Gwalior de 107 lliures. El 1881 era thakur Ranjit Singh.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* The golden book of India. Per Sir Roper Lethbridge
# Daryl Hall

Daryl Franklin Hohl, més conegut com a Daryl Hall (11 d'octubre de 1946) és un cantant estatunidenc de música rock, R&B i soul. També toca els teclats, la guitarra i és alhora compositor i productor. Sobretot se'l coneix com a fundador i vocalista principal del duo Hall & Oates (que formava amb John Oates). Moltes de les cançons de Hall van ser èxits famosos durant els anys 1970 i a principis dels 1980. Es considera que Hall és un dels millors cantants soul de la seva generació.
# Deep Space 2

Deep Space 2 van consistir en dues micro-sondes dissenyades per penetrar en el pol sud de Mart i obtenir informació. Aquestes sondes foren transportades pel Mars Polar Lander el gener de 1999 però van fallar la seva missió i mai es van rebre els seus senyals.

## Mapa interactiu de Mart

El següent mapa d'imatge del planeta Mart conté enllaços interns a característiques geogràfiques destacant les ubicacions de Rovers i mòduls de descens. Feu clic en les característiques i us enllaçarà a les pàgines dels articles corresponents. El nord està a la part superior; les elevacions: vermell (més alt), groc (zero), blau (més baix).

## Referències

* ↑ ; Munsell, Kirk«Missions to Mars: Deep Space 2 - Key Dates». Solar System Exploration. NASA, 23-01-2009. Arxivat de l'original el 20 d’abril 2009.
* ↑ «Deep Space 2 (DEEPSP2)». NSSDC Master Catalog. NASA - National Space Science Data Center, 2000. Arxivat de l'original el 2009-07-24. [Consulta: 28 desembre 2012].
# Costa Est dels Estats Units

La Costa Est dels Estats Units (en anglès: East Coast of the United States), també coneguda com a «litoral Est» (Eastern Seabord) o «litoral de l'Atlàntic» (Atlantic Seabord), és una regió geogràfica que comprèn els estats ubicats a la zona litoral de l'est, al nord dels Estats Units i que limita amb l'oceà Atlàntic i el Canadà. El terme «Costa Est» (East Coast) es fa servir popularment per a designar específicament la meitat nord d'aquest litoral, coneguda també com a Northeastern U.S.. La part de sud del litoral es considera més aviat que pertany a la regió sud o sud-est del país (South o Southeast). Les principals ciutats de la costa est són Atlanta, Filadèlfia, Washington D.C., Nova York, Boston i Miami.
Els estats que tenen un litoral a la Costa Est són, de nord a sud, Maine, Nou Hampshire, Massachusetts, Rhode Island, Connecticut, Nova York, Nova Jersey, Delaware, Maryland, Virgínia, Carolina del Nord, Carolina del Sud, Geòrgia i Florida, a més del Districte de Colúmbia, capital del país. L'estat de Vermont també forma part d'aquesta regió, malgrat que no té costes.
La part de costa que va des de Virgínia a Florida és associada amb la cultura meridional dels Estats Units. «Costa Est» també es pot referir a una part encara més específica, que consta de la franja altament urbanitzada que va des de Boston a Washington D.C., que és també coneguda com el corredor del nord-est (Northeast Corridor), una definició que exclou les zones que estan menys densament poblades del nord de Nova York, l'oest de Pennsilvània i el nord de Nova Anglaterra.

## Història

Aquesta regió del subcontinent d'Amèrica del Nord, que va ser descoberta per als europeus per Giovanni da Verrazzano el 1524, va esdevenir part del Món Atlàntic i creà interconnexions de comerç amb la Gran Bretanya, França, Àfrica Occidental, així com amb les colònies britàniques, franceses i espanyoles d'Amèrica. Els que després serien estatunidencs van duplicar la seva població cada 25 anys i aquesta taxa de creixement es va veure augmentada abans de 1775, quan precisament en aquesta zona s'inicià la Guerra d'Independència Americana del Regne Unit, per fluxos constants d'immigrants britànics i alemanys així com per la compra d'esclaus africans. Milions d'immigrants europeus hi arribaren fins a l'any 1914, quan les restriccions a la immigració i també la guerra van alentir el flux d'immigrants.

## Referències

* ↑ 1500-1667: Contact & Conflict, Maine History Online, Maine Historical Society
# Daud Khan

Daud Khan fou sobirà farúquida de Khandesh, germà i successor de Miran Adil Khan II quan aquest va morir sense fills el 28 de setembre de 1501 o el 8 d'abril de 1503.
Daud Khan es va enfrontar a un parent (parentesc desconegut membre d'una branca col·lateral) de nom Alam Khan, molt influent al regne i que tenia el suport d'Ahmadnagar. Els seus germans Husayn Ali i Yar Ali van rebre alts càrrecs a la cort, especialment el primer que fou nomenat wazir amb el títol de Hisam al-Din.
A instigació dels seus germans va declarar la guerra a Ahmadnagar (on el sultà Ahmad Nizam Shah era el protector de Alam Khan). Khandesh fou derrotada i Ahmanadgar va envair el país. Daud va demanar ajut a Malwa i aquest sultanat va enviar un exèrcit que va expulsar a les forces d'Ahmanadgar (1504), però Daud va haver de reconèixer la sobirania de Malwa.
Va morir el 28 d'agost de 1508 o 6 d'agost de 1510. El va succeir el seu fill Ghazni Khan.

## Bibliografia

* Abu l Fazl, Ain-i-Akbari, Vol. II, traducció de H.S. Jarrett, revisió de J.N. Sarkar, editat per The Asiatic Society, Calcutta, 1949, reimprès 1993.
* H. Beveridge, The Akbarnama of Abu'l Fazl, Vol. III, editat per The Asiatic Society, Calcutta, 1939, reimprès 2000
* Radhey Shyam, The Kingdom of Khandesh, editat per Idarah-i-Adabiyat-i-Delli, Delhi, 1981
# Dendropsophus bipunctatus

Dendropsophus bipunctatus és una espècie de granota endèmica del Brasil.
Habita els boscos tropicals o subtropicals secs, zones de matolls, prats inundats parcialment, corrents intermitents d'aigua, aiguamolls d'aigua dolça, pastures i estanys.

## Referències

* Potsch de Carvalho-e-Silva, S. & Verdade, V. 2004. Dendropsophus bipunctatus. Llista Vermella d'Espècies Amenaçades de la UICN 2006. Consulta: 10 de gener de 2008.
# Deadwood (sèrie)

Deadwood és una sèrie de televisió dramàtica Western americana creada, produïda i gairebé enterament escrita per David Milch. La sèrie es va emetre per primera vegada en la cadena per cable HBO el 21 de març de 2004 i per última vegada el 27 de agost de 2006, abastant tres temporades de dotze episodis cadascuna.
Està ambientada en la dècada de 1870 a Deadwood (Dakota de Sud). La trama es desenvolupa abans i després de l'annexió de la zona pel Territori de Dakota. La sèrie es basa en personatges històrics, com Seth Bullock, Al Swearengen, Wild Bill Hickok, Jack McCall, Sol Star, Calamity Jane, Wyatt Earp, EB Farnum, Charlie Utter i George Hearst. La trama principal, al seu torn, també és històrica, encara que s'incorporen elements de ficció. En alguns dels casos els personatges són totalment ficticis, encara que poden haver-se basat en persones reals. Milch va utilitzar diaris i periòdics reals de residents de Deadwood de 1870 com a referència de personatges, esdeveniments i en general de l'aspecte visual de la sèrie. Deadwood va rebre gran aclamació crítica, va guanyar vuit premis Emmy (de 28 nominacions) i un Globus d'Or.
Encara que va haver plans inicials per concloure la sèrie amb dues pel·lícules, durant anys les negociacions no van arribar a bon terme. No obstant això, al 2015 es van reprendre les converses entre HBO i Milch, i al gener de 2016, HBO va donar llum verda a un guió que continuarà la història. A l'abril de 2017, Ian McShane confirmava que el guió havia estat completat, i la continuació de la sèrie era a les mans de HBO.
La sèrie va ser produïda per Red Board Productions i Roscoe Productions en associació amb HBO i Paramount Television (CBS Paramount Television en la tercera temporada).

## Referències

* ↑ Nast, Condé. «The Misfit» (en anglès americà), 06-02-2005. [Consulta: 20 agost 2021].
# Departament de Cuscatlán

El departament de Cuscatlán és un dels catorze departaments que conformen la República del Salvador. Va ser creat el 22 de maig de 1835.

## Geografia

Està situat a la regió central del país i limita al N i NE amb el departament de Chalatenango, a l'E amb Cabañas, a l'ES amb San Vicente, al S amb el Llac Ilopango i el departament de la Paz (El Salvador) i, finalment, a l'O amb el Departament de San Salvador. En el N la vall del riu Lempa origina una regió plana i fèrtil, apropiada per a l'activitat agrícola. El centre i sud del departament, en canvi, són més muntanyencs. El departament comprèn una superfície de 756 km² i té una població de 216,446 habitants (2007).

## Economia

Es conrea sobretot canya de sucre i en menor proporció, tabac d'excepcional qualitat, cafè i cereals. La capçalera departamental és Cojutepeque, una de les ciutats rellevants del Salvador coneguda com "la ciutat de les boirines", en anys anteriors, aquesta ciutat, es va destacar per ser un significatiu centre comercial, important per la manufactura del tabac, el dolç de panela i cafè d'excel·lent qualitat. El treball artesanal es troba molt desenvolupat en tot el departament; cal esmentar les localitats de Tenancingo, on es realitzen treballs de cistelleria i es fabriquen barrets i estores, i Suchitoto, centre turístic on es conserven construccions colonials i es desenvolupa la terrisseria, cistelleria i pirotècnia.
L'actual governador departamental és Walter Osmar Mejía nomenat al juliol de 2009, pel president d'El Salvador, Mauricio Funes.

## Divisió administrativa
### Municipis

* Cojutepeque (cap departamental)
* Candelaria
* El Carmen
* El Rosario
* Monte San Juan
* Oratorio de Concepción
* San Bartolomé Perulapía
* San Cristóbal
* San José Guayabal
* San Pedro Perulapán
* San Rafael Cedros
* San Ramón
* Santa Cruz Analquito
* Santa Cruz Michapa
* Suchitoto
* Tenancingo

## Bibliografia

* Atlas Geográfico Universal y de El Salvador. Editorial Oceano. Edición 1995 ISBN 84-494-0135-6

## Enllaços externs

* Mapa oficial Arxivat 2007-02-12 a Wayback Machine.
* Representació legislativa de Cuscatlán Arxivat 2007-02-02 a Wayback Machine.
* Turisme a Cuscatlán Arxivat 2007-03-20 a Wayback Machine.
# Departament de Defensa dels Estats Units

El Departament de Defensa dels Estats Units (en anglès, United States Department of Defense, DoD o DOD, i anomenat de vegades Department of Defense) és el ministeri del govern dels Estats Units d'Amèrica encarregat de les forces militars del país, tot el temps.
El seu director és el Secretari de Defensa, que forma part del gabinet presidencial. La seva seu central es troba a El Pentàgon a Arlington (Virgínia), prop de Washington DC.
Aquest departament es va crear per la fusió del Departament de l'Armada i del Departament de Guerra a 1947 sota la presidència de Harry Truman.
El Departament de Defensa controla actualment els tres departaments militars: el Departament de l'Armada (que inclou tant l'Armada com el Cos de Marines), el Departament de l'Exèrcit (responsable de l'Exèrcit) i del Departament de la Força Aèria (responsable de la Força Aèria). També té sota la seva tutela a l'Estat Major Conjunt, als Unified Combatant Command i a algunes altres agències de defensa com la Missile Defense Agency, que s'encarrega de l'escut antimíssils.
El Departament de Defensa i el Pentàgon tenen 700 o 800 bases al voltant del món, en 63 països. Les seves bases tenen una extensió total de 120.191 quilòmetres quadrats.

## Vegeu també

* Departaments executius federals dels Estats Units

## Referències

* ↑ «Department of Defense» (PDF). Arxivat de l'original el 2013-08-05. [Consulta: 15 octubre 2010].
* ↑ «Budget of the US Government, FY 2011» (PDF). Arxivat de l'original el 2011-02-17. [Consulta: 15 octubre 2010].
* ↑ «Defense.gov». Arxivat de l'original el 2011-02-17. [Consulta: 10 novembre 2012].
* ↑ «The Worldwide Network of US Military Bases | Global Research».

## Enllaços externs

* Departament de Defensa dels Estats Units - Lloc web oficial
# Departament de Francisco Morazán

El departament de Francisco Morazán és un dels 18 departaments en què es divideix Hondures. El departament limita al nord amb el departament de Comayagua, Yoro i Olancho; al sud amb els departaments de Valle i Choluteca; a l'est amb Olancho i El Paraíso, i a l'oest amb els departaments de Comayagua i La Paz.

## Història

El departament es va fundar per decret de la primera Assemblea Constituent de l'Estat, expedida el 28 de juny de 1825 durant l'administració de Dionisio de Herrera.
En 1869, el departament va ser reduït quan el municipi de Texiguat va ser annexat al departament d'El Paraíso. En 1943 Tegucigalpa va passar a anomenar-se Francisco Morazán commemorant el centenari de la mort del Paladí de la Unió Centroamericana sent cap d'Estat el dictador Tiburcio Carias Andino.

## Municipis

* Alubarén
* Cedros
* Curarén
* Tegucigalpa
* El Porvenir
* Guaimaca
* La Libertad
* La Venta
* Lepaterique
* Maraita
* Marale
* Nueva Armenia
* Ojojona
* Orica (Francisco Morazan)
* Reitoca
* Sabanagrande
* San Antonio de Oriente
* San Buenaventura
* San Ignacio
* San Juan de Flores
* San Miguelito
* Santa Ana
* Santa Lucía
* Talanga
* Tatumbla
* Valle de Ángeles
* Vallecillo
* Villa de San Francisco
# Cádiar

Cádiar és un municipi andalús situat en la part centre-sud de la Alpujarra (província de Granada).
Limita amb els municipis de Bérchules, Alpujarra de la Sierra, Ugíjar, Murtas i Lobras. El municipi comprèn els nuclis de població de Cádiar, Narila, Yátor i La Rambla del Banco. Està situat en una vall, per on discorre el riu Guadalfeo, entre Sierra Nevada i La Contraviesa.
Considerada per l'hispanista Gerald Brenan com el "melic de l'Alpujarra", Cádiar gaudeix d'una posició estratègica sent el nus central de comunicacions de la comarca.
# Devario yuensis

Devario yuensis és una espècie de peix cipriniforme de la família dels ciprínids.

## Morfologia

Els mascles poden assolir els 8,8 cm de longitud total.

## Distribució geogràfica

Es troba a l'Índia.

## Referències

* ↑ Heckel J. J. 1843. Ichthyologie [von Syrien]. A: J. von Russegger. Reisen in Europa, Asien und Africa, mit besonderer Rücksicht auf die naturwissenschaftlichen Verhältnisse der betreffenden Länder unternommen in den Jahren 1835 bis 1841, etc. Stuttgart. Ichthyol. von Syrien v. 1 (pt 2). 990-1099.
* ↑ BioLib (anglès)
* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, F.F., 2001. Phylogeny and species diversity of the South and Southeast Asian cyprinid genus Danio Hamilton (Teleostei, Cyprinidae). Department of Zoology, Stockholm University and Department of Vertebrate Zoology, Swedish Museum of Natural History, Estocolm, Suècia.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Da Capo Press

Da Capo Press és una editorial nord-americana amb seu a Boston, Massachusetts. Va ser fundada el 1964 com una editorial de llibres de música, com una divisió de Plenum Publishers. A partir de 2009 tenia oficines addicionals a Nova York, Filadèlfia, Los Angeles, i Emeryville, Califòrnia.
En l'última dècada, la seva producció ha consistit principalment en títols de no ficció, tant en tapa dura com en rústica, centrant-se en la història, la música, les arts escèniques, els esports i la cultura popular. El 2003, Lifelong Books va ser fundada com una impremta de salut i benestar. Quan Marlowe & Company es va convertir en part de la impremta el 2007, Lifelong es va ampliar per incloure la sèrie New Glucose Revolution i nombrosos títols sobre diabetis, així com llibres sobre cuina saludable, psicologia, creixement personal i sexualitat. El 2009 la companyia col·locar algunes parts científiques del llibre Jetpack Dreams al web de forma gratuïta.
L'abril de 2016, Da Capo Press va ser adquirida per Hachette Book Group com a part de la compra de Hachette a Perseus Books Group. Després de la venda, la impremta germana Seal Press es va convertir en una impremta Da Capo. El 2018, Da Capo es va convertir en una impremta de Hachette Books i Seal va esdevenir una impremta de Basic Books.

## Referències

* ↑ «Perseus Phases Out Marlowe & Co. Imprint» (en anglès). GalleyCat, 20-06-2007 [Consulta: 17 febrer 2019].
* ↑ Ryan Tate. «Jetpack Book Leaves Out Science Part» (en anglès). Newstex, 13-01-2009. [Consulta: 17 febrer 2019].
* ↑ Onwuemezi, Natasha «Perseus sale to Hachette Book Group completed» (en anglès). The Bookseller, 01-04-2016 [Consulta: 17 febrer 2019].
* ↑ «Seal Press Moves Under Da Capo's Purview» (en anglès). Publishers Weekly. [Consulta: 17 febrer 2019].
* ↑ «Hachette Book Group Reorganizes Lines, Announces About 25 Layoffs As DiPreta Departs» (en anglès). Publishers Lunch, 13-11-2018. [Consulta: 17 febrer 2019].

## Enllaços externs

* [www.dacapopress.com Web oficial] (anglès)
# Da Vinci (cançó)

"Da Vinci" és el tercer senzill del novè àlbum d'estudi Everything Will Be Alright in the End del grup estatunidenc Weezer. Fou llançat el 18 de novembre de 2014.

## Crítica

Scott Heisel d'Alternative Press va afirmar que "Da Vinci" és un altre exemple de Cuomo & Co. com a amos absoluts del seu joc ". Líricament, Heisel la lloa com una cançó d'amor, dient que "Les paraules són clares sense ser directes, cosa que fa que les lletres siguin potencialment universals". Per contra, Michael Nelson de Stereogum considera que les lletres són "dignes". Nelson, però, elogia el cor i el pont. Matthew McGuire a Crescent Vale el considera "un dels temes principals de l'àlbum amb riffs de guitarra estructurats en pop".

## Referències

* ↑ «Robert DeLong Repeats as Alt's Most-Added, Weezer Follows». Headline Planet. [Consulta: December 16, 2014].
* ↑ «Weezer - Everything Will Be Alright In The End». Alternative Press. [Consulta: December 16, 2014].
* ↑ «Premature Evaluation: Weezer Everything Will Be Alright In The End». Stereogum. [Consulta: December 16, 2014].
* ↑ «Weezer - Everything Will Be Alright in the End - Album Review». [Consulta: December 16, 2014].
# Da Buzz

Da Buzz és un grup dance de Suècia, del qual els membres són Annika Thörnquist, Per Lidén i Pier Schmid. Els tres són de Karlstad. Cançons populars seves són "Do You Want Me" (tu em vols?), "Let Me Love You" (deixa'm estimar-te), "Dangerous" (perillós) i "Alive" (viu). Van participar en el concurs suec Melodifestivalen el 2003 amb la cançó "Stop, Look, Listen!". Han tret un nou single el 2006, titulat "Without Breaking".

## Discs

* Da Sound (2000)
* Wanna be with Me? (2002)
* More than alive (2003)
* Dangerous - The album (2004)
* Last Goodbye (2006)
* The Greatest Hits (2007)

## Senzills

* Do You Want Me (2000)
* Let Me Love You
* Believe In Love (2001)
* Wanna Be With Me (2002)
* Stronger Than Words Can Say
* Wonder Where You Are
* Alive (2003)
* Tonight Is The Night
* Wanna Love You Forever
* Dangerous (2004)
* How Could You Leave Me
* Come Away With Me
* Last Goodbye (2006)
* Without Breaking
* World For 2
* Take All My Love |
* Baby Listen To Me (2010)
* U Gotta Dance (2012)
* Got This Feeling
* Tomorrow" (2014)
* Can You Feel The Love

## Enllaços externs

* Web oficial

## Referències

* ↑ «Da Buzz | Biography & History» (en anglès americà). [Consulta: 18 desembre 2019].
* ↑ Spektra «Da Buzz gör comeback med ny skiva» (en suec). Svenska Dagbladet, 22-12-2010. ISSN: 1101-2412.
* ↑ Wallmander, Karin. «Bussarna har fått nya namn» (en suec), 11-06-2016. [Consulta: 18 desembre 2019].
# Diatriba

Una diatriba (del grec clàssic διατριβή, diatribé, «discurs parlat», «conferència») és un discurs o escrit violent, a vegades injuriós, que implica una agressió contra persones o institucions.
Inicialment, en la seva accepció grega, era una conversa entre un mestre i els seus deixebles sobre una qüestió filosòfica. Aquestes converses / lectures morals tenien amb freqüència un to polèmic, fet que derivà en el sentit modern de la paraula.